Kitu Gidwani. Kaushalya „Kitu“ Gidwani — hind aktrisasi va modeli. U Hindiston televideniyesida bir nechta film va seriallarda rol ijro etgan. Kitu "Swabhimaan" filmida Svetlana rolini ijro etgan, bu roli uchun u muvaffaqiyatga erishagan. Keyin u "Shaktimaanga" imzo chekdi va haqiqat tarafdori boʻlgan yangiliklar kanali muxbiri „Geeta Vishwas“ rolini oʻynagan. U bir necha epizoddan soʻng shouni tark etdi va keyinchalik 1986-yilda Doordarshan telekanalida efirga uzatilgan "Air Hostess" serialidan soʻng mashhur boʻldi "Dance of the wind" (1997), "Deepa Mehtaʼs Earth" (1998) filmlaridagi rollari uchun tanqidchilar olqishiga sazovor boʻlgan. Shaxsiy hayoti. Gidvani Mumbayda tugʻilgan. Uning Sindhilik ota-onasi boʻlinishdan kegin Pokistondan koʻchib kelgan. Ular Worli shahridagi qochqinlar lagerida yashashgan. Uning akasi bor. U Mumbaydagi Fort monastir maktabida tahsil olgan. Bitiruvdan keyingi kunlarida uning fransuz tiliga qiziqishini ortdi va u fransuz spektakllarida rol oʻynay boshlagan. Tez orada u Janak Toprani rejissorligidagi ingliz spektakllarida rol oʻynagan. U baʼzi teleseriallarda rol oʻynagan va keyinchalik fransuzcha "Black" (1987) filmida suratga tushgan va unda braziliyalik qiz rolini ijro etgan. Faoliyati. Gidwani televideniyadagi debyutini 1984-yilda "Trishna" teleserialida qildi va 1980 va 90-yillarda "Swabhimaan", "Air Hostess" va "Junoon" kabi teleseriallarda unutilmas chiqishlar qilgan. U "Junoon" filmida aktyor Tom Alter bilan yotoqda oʻpish sahnasidan keyin koʻpchilikning eʼtiborini tortgan. 1997-yilda u bir vaqtning oʻzida toʻrtta serialda suratga tushgan, "Swabhimaan" va "Junoondan" tashqari, "Saahil", "Yeh Kahan Aa Gaye Xum" filmlarida ham rol oʻynagan. U yaqinda koʻp yulduzli hind seriallari "Kaashish" va "Kulvadhuda" paydo boʻlgan. 1997-yilda u "Dance of the Wind" filmida ustozi/onasini yoʻqotib, ovozini qaytarish uchun kurashayotgan hind klassik qoʻshiqchisi Pallavi rolini oʻynagan. Bu rol Nantdagi „Uch qitʼa“ festivalida „Eng yaxshi aktrisa“ mukofotiga sazovor boʻlgan. Pankaj Butaliyaning "Shadows in the Dark" filmida u hozirgi Pokistonda yashovchi oʻrta yoshli ayol Lajma rolini oʻynagan. 2010-yillarda u "Fashion", "Dhobi Ghat" va "Student of the year" filmlarida kichik rollarni ijro etgan. 2001-yilda ITC Limitedga tegishli Wills Lifestyle kiyim-kechak tarmogʻi bilan birgalikda u "Wills Sport Lifestyle" kiyim brendini targʻib qilgan. 2006-yilda u Darshan Jarivalaning "Your Place or Mine" spektaklida ham rol ijro etgan. U, shuningdek, "Sock ’em With Honeyn" spektaklini ham ijro etdi, u yerda qizi yahudiyni sevib qolgan Pokistonlik anʼanaviy parsi ayol rolini oʻynadi va bu uning chet elga birinchi sayohatiga turtki boʻlgan. Mukofotlar. 1998-yilda Kitu „Uch qitʼa“ festivalida, Nantda, Fransiyada „Eng yaxshi ayol roli“ mukofotiga sazovor boʻlgan. Mukofot uning "Dance of the Wind" filmidagi "Pallavi" rolidagi (rejissor Rajan Xosa) ajoyib yutugʻini eʼtirof etgan.